Adapted in part from Disney’s Beauty and Beast

Copyright © 2024 Disney Enterprises, Inc.

All rights reserved.

Kiadta a Manó Könyvek Kiadó Kft., az 1795-ben alapított Magyar Könyvkiadók és Könyvterjesztők Egyesülésének tagja. 2026

1086 Budapest, Dankó u. 4–8.

www.disney.manokonyvek.hu

A kiadásért felel a kiadó ügyvezető igazgatója.

Minden jog fenntartva.

Szöveg © Serena Valentino

Borító © Jeffrey Thomas

Eredeti cím: Kill The Beast

Fordította © Herman Alexandra

Felelős szerkesztő: Csapody Kinga

Szerkesztette: Boczán Bea

Műszaki vezető: Baranyai Zsuzsanna

Olvasószerkesztő: Görgényi Anna

ISBN 978-963-584-897-3

Az elektronikus verziót az eKönyv Magyarország Kft. forgalmazza

www.ekonyv.hu

Készítette: Takács Gábor

Tartalom

PROLÓGUS A Tündérmesék könyvéből

1. FEJEZET Vértestvérek

2. FEJEZET Légy a vendégünk!

3. FEJEZET Szellemek a könyvtárban

4. FEJEZET A gévaudani fenevad

5. FEJEZET Az erdei fenevad

6. FEJEZET A hely a szívében

7. FEJEZET Változás

8. FEJEZET A rózsa az erdőben

9. FEJEZET A meghívás

10. FEJEZET A varázslónő a rózsakertben

11. FEJEZET Egy mese, amely régi, akár az idő

12. FEJEZET A varázstükör

13. FEJEZET A Tündérmesék könyvéből – Az átok

14. FEJEZET Gaston pompás ötlete

15. FEJEZET A Tündérmesék könyvéből – Hajnalcsillag Tulipánt királykisasszony

16. FEJEZET A Tündérmesék könyvéből – Téli napforduló

17. FEJEZET A Tündérmesék könyvéből – A szolgálók rejtélye

18. FEJEZET A Tündérmesék könyvéből – Mélypont

19. FEJEZET A Tündérmesék könyvéből – Vadász az erdőben

20. FEJEZET A szörnyeteg

21. FEJEZET Tündérmesék könyvéből – A különös nővérek kéme

22. FEJEZET A meglepetés

23. FEJEZET Kicsiny falat vagy, hogyha rád harap

24. FEJEZET Vesszen a szörny!

25. FEJEZET Testvérek a vérben

EPILÓGUS Hívás a holt erdőből

Tudta, hogy hódolva bámulja a nép.

Tudta, hogy ő minden férfinak a legjobbika.

Szeretettel ajánlom csodálatosan kedves és támogató olvasóimnak. Teljes szívemből hálás vagyok nektek. Köszönöm!

A Tündérmesék könyvéből

Talán azt hiszitek, hogy ismeritek Gaston történetét. Talán még emlékeztek arra a rendíthetetlen, önjelölt hősre, aki végighetvenkedte a Szörnyeteg meséjét, az erejét fitogtatva, az álla bal felét előrenyomva, miközben saját magáról énekelt dicshimnuszokat, mintha ő lenne az izomagyúak birodalmának királya. Előfordul azonban, hogy egy mesében nem csak egyetlen gonosztevő szerepel. Jobb, ha tisztázzuk, hogy Gaston és a Szörnyeteg egyaránt a történet negatív hősei, még akkor is, ha a szörny végül megváltást nyert.

Sőt, néhányan azt állítják, hogy mi vagyunk a valódi gonosztevők, akik e lapok között megbújva rángatjuk a sors fonalait, és a saját terveinkhez igazítva szőjük a mesék fonalát. A tündérmesék minden lében kanál, gonosz, cselszövő boszorkányai: a különös nővérek. És talán igazuk is van.

A Tündérmesék könyvének íróiként, mágikus hatalmunknál fogva kijelenthetjük, hogy nem létezik ehhez fogható iromány. Képlékeny és folyton változó, igazodva a szereplők ingatag sorsához. És bár az események, amelyek Gaston életét alakították, és végül a halálához vezettek, régen történtek, az elbeszélésünk kiterjed mindenre, ami az ő ideje előtt esett meg, ahogy mindarra is, ami azután történt. Talán nem értitek, mindez hogy lehetséges. A válasz egyszerű: az új alvilági otthonunkból, Hádész oldalán, sokkal tisztábban látjuk a dolgokat. Mindent látunk. A múltat, a jelent és a jövőt is.

Ha olvastad a Szörnyeteg legendáját a Tündérmesék könyvében, akkor tudod, miért segítettünk elátkozni őt. Önző, hiú és kegyetlen ember volt, aki összetörte a lányunk, Kirké szívét. Azért hívjuk a lányunknak, mert az, de réges-rég, a szörny történetének idejében azt hazudtuk neki, hogy a testvérünk. A kishúgunk, akit bármilyen áron megvédenénk – még Gastonnal is képesek voltunk összebarátkozni, hogy végül bosszút állhassunk a szörnyhercegen. És bár lehet, hogy azt hiszitek, tudjátok, milyen szerepet játszott Gaston az események alakulásában, egy történetnek mindig több változata létezik. Ez itt Gastoné.

Ti döntitek el, hogy ez a történet a megváltásról szól-e, vagy sem. Ez két fiú története, akiket testvéri szeretet kötött össze, és akik örökre megváltoztatták egymás életét.